RE: izvestuvanje

bpandovski@transparency.mk

Wed 5/14/2025 12:25 PM

To: nvosorabotka; msunchevska@transparency.mk; milevagjurovska@gmail.com

Cc: nikicak@konekt.org.mk; bbosilkova@justice.gov.mk; mzajkov@transparency.mk; Cabinet Arben Fetai

Почитувани,

Во врска со изборот за член и заменик член во Меѓуресорското тело за координација на активностите против корупцијата, барам да ни доставите официјален записник и одлука против која ќе може да биде вложен правен лек што е уставно загарантирано право на сите кандидати.

Имено како што бев информиран од еден од членовите на советот, Дарко Аврамовски преку мејл испратен до членовите на Платформата за борба против корупцијата, гласањето за член и заменик член во меѓуресорското тело не се вршело за секој кандидат поединечно туку од претставникот на Министерството за Правда било предложено уште пред гласањето кој да биде член а кој заменик член, при што Миша Поповиќ бил предложен за член а Јас – Благоја Пандовски за заменик член.

Исто така сум известен дека  од страна на советот дотогаш имало пракса изборот да се спроведува според принципот дека за заменик се избира членот кој ќе биде второрангиран. Во конкретниов случај колку што разбрав нема второрангиран кандидат, туку и двајцата кандидати имаат освоено исто гласови со тоа што уште пред гласањето е прејудицирано кој ќе биде член а кој заменик член што е апсолутно спротивно на принципот на објективност и правичност. Како што наведов согласно информацијата која ја добивме , членот од Министерство за Правда дал предлог да не се гласа за секој кандидат поединечно туку за предлогот Миша да биде член а Благоја заменик. Ако тоа се случило, наведениот член , извршил дејствие со кое, неосновано му дал предност на едниот кандидат наспроти другиот. Со ова наведениот член ја нарушил независноста и објективноста на изборот , што е суштествена повреда во делот на самиот избор. Притоа со ваквиот предлог, евидентно ме оштетил мене како кандидат и организацијата Транспаренси Интернешенл – Македонија која ја претставувам.

По добивањето на одлуката ќе ги употребам сите правни лекови кои ми стојат на располагање.  Воедно по добивање на официјалниот записник ќе ги разгледам евентуалните кривично-правни елементи поврзани со погоренаведените околности. При изборот , советот не го ценел еднакво и утврдениот услов за избор а тоа е во тековната состојба на невладината која го предлага кандидатот да биде наведено дека една од целите е борбата против корупцијата.

На крајот сите мора да разбереме, дека доколку сакаме плодна борба против корупцијата во нашата држава, законите мора да се почитуваат, постапките мора да бидат согласно закон, нефаворизирачки, објективни и транспарентни. Ова особено се однесува на конкретнава ситуација каде се бира член во Меѓуресорско тело за борба против корупцијата.

Со Почит,

Благоја Пандовски